**Tal og fakta**



Grøn investeringsordning 2025

April 2025

**GRØN INDUSTRIPOLITIK**

**Fremme af produktion af grønne teknologier**

Regeringens grønne investeringsordning giver virksomheder, som producerer vindmøller og elektrolyseapparater samt komponenter og råmaterialer hertil mulighed for at søge om støtte til etablering af nye eller udvidelse af eksisterende produktionsfaciliteter i Danmark. Ordningen gør brug af de midlertidige EU-statsstøtteregler (Temporary Crisis and Transition Framework), som giver EU-lande mulighed for at yde støtte og finansiering på mere favorable vilkår end normalt til etablering af nye produktionsfaciliteter inden for grøn industriproduktion.

**Design og målgruppe af investeringsordningen**

Der er afsat yderligere 657 mio. kr. til direkte støtte i ordningen til udmøntning i 2025. Ordningen giver mulighed for at søge om direkte tilskud til op til 15 pct. af etableringsomkostningerne i et konkret projekt. Det indebærer, at ordningen kan rumme investeringer for over 4 mia. kr.

Ordningen målrettes virksomheder, som producerer vindteknologi og elektrolysatorer (teknologi til Power-to-X) i Danmark samt virksomheder, som producerer nøglekomponenter til vindteknologi og Power-to-X produktion i Danmark. Derudover omfatter ordningen også tilhørende produktionen og udvinding af relaterede kritiske råmaterialer.

**Ændringer i ordningen**

Pba. erfaringer fra første ansøgningsrunde laves der to mindre justeringer til den grønne investeringsordning ifm. anden ansøgningsrunde, som p.t. er til godkendelse hos EU-kommissionen.

1. Minimumsgrænsen for støtte sænkes fra 10 mio. kr. til 6 mio. kr. for at øge muligheden for, at mindre projekter kan søge om tilskud under ordningen. Ændringen af grænsen betyder, at projekter med en samlet investeringssum på min. 40 mio. kr. vil få mulighed for søge om støtte.
2. Wafers, der er en underkomponent inden for vind- og elektrolyseteknologi tilføjes til komponentlisten.

Ordningen administreres af Danmarks Eksport- og Investeringsfond (EIFO).

**Producenter af blandt andet følgende komponenter er støtteberettigede**

**Vindteknologi:** Ordningen giver mulighed for at søge om støtte til produktion af vindmøller samt produktionen af komponenter hertil. Det er fx vindturbiner, vindmøllevinger, naceller og gearkasser.

**Elektrolysatorer:** Ordningen giver mulighed for at søge om støtte til produktionen af elektrolysatorer, som er teknologien der bruges til produktionen af brint (Power-to-X) samt produktionen af komponenter hertil. Det er fx kompressorer, anoder og katoder.